…અને અત્યારેઃ કોહલીની કેપ્ટનશિપમાં ટીમ ઇન્ડિયા ઈંગ્લેન્ડ સામે ૩-૦ની અપરાિજત સરસાઈ લઈ ચૂકી છે. પાછલી ૧૭ મેચમાં ટીમ ઇન્ડિયા એક પણ મેચ હારી નથી. આ એક નવો રેકોર્ડ છે. કોહલી એક આક્રમક યુવા બેટ્સમેનમાંથી હવે સંપૂર્ણ ક્રિકેટરના રૂપમાં વિકસિત થઈ ચૂક્યો છે. ઈંગ્લેન્ડ સામે મુંબઈમાં રમાયેલી ચોથી ટેસ્ટમાં કોહલીના ત્રણ પાસા જોવા મળ્યા અને એ ત્રણેયમાં પૂર્ણ બેટ્સમેન, કેપ્ટન અને સાચા અર્થમાં ક્રિકેટની રમતના એમ્બેસેડર તરીકે જોવા મળ્યો. ઉલ્લેખનીય છે કે કોહલી હજુ ફક્ત ૨૮ વર્ષનો જ છે. તેણે ૨૩૫ રનમની શાનદાર ઇનિંગ્સ રમીને ઈંગ્લેન્ડની જાણે કે કમર જ તોડી નાખી. જુલાઈ બાદથી આ તેની ત્રીજી ડબલ સેન્ચૂરી હતી. જ્યારે અશ્વિન અને એન્ડરસન મેદાન પર ઝઘડી પડ્યા ત્યારે કોહલીએ દખલ દઈને બંનેને શાંત પાડ્યા. એન્ડરસન અને અશ્વિન વચ્ચેના ઝઘડાનું કારણ ઈંગ્લિશ બોલરની એ કોમેન્ટ હતી, જે ખુદ વિરાટ કોહલી અંગેની હતી.